Hiroshi Itagaki

Hiroshi Itagaki (japansk: 板垣 宏志, Itagaki Hiroshi) (født 27. april 1945 på Hokkaido) er en japansk tidligere kombinertløper og skihopper.

I OL i Grenoble (Autrans) i 1968 deltok han i kombinert og ble nummer 10, etter at han hadde blitt nummer 2 i kombinert-hopprennet. Senere skiftet han til spesielt hopp. Som spesialhopper deltok han i OL i 1972 og 1976, med 19.-plass i storbakken i Sapporo i 1972 som beste plassering. I VM i Falun i 1974 ble han nummer 32 i storbakken.

Han deltok i den tysk-østerrikske hoppuka fra 1971 til 1974. I januar 1972 reiste han hjem til Japan etter tre renn, sammen med resten av det japanske laget, for å delta i det nasjonale uttakningsrennet til OL. Begge de to neste sesongene ble han nummer 9 sammenlagt i Hoppuka. Hans beste plassering i enkeltrenn var 5.-plass i Bischofshofen 6. januar 1973. I VM i skiflyging i Kulm (Bad Mitterndorf) i 1975 ble han nummer 21.

Hiroshi Itagaki ble nummer 3 i normalbakken i Lahtis 4. mars 1973. Samme plassering fikk han i storbakken i Falun det året.

 Referanser 

 Kilder 
  Hiroshi Itagaki – Profil og resultatoversikt hos FIS (ikke fullstendig, besøkt 16. februar 2011)
 Sports Reference: Hiroshi Itagaki  (besøkt 16. februar 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Lahden Kaupunginmuseo (Lahtis Bymuseum): Resultater spesielt hopp 4. mars 1973  (besøkt 16. februar 2011)
 Svenska Skidspelen: Pristagare i Svenska Skidspelen 

 Eksterne lenker 


Kategori:Japanske kombinertløpere
Kategori:Japanske skihoppere
Kategori:Deltakere for Japan under Vinter-OL 1968
Kategori:Kombinertløpere under Vinter-OL 1968
Kategori:Deltakere for Japan under Vinter-OL 1972
Kategori:Skihoppere under Vinter-OL 1972
Kategori:Deltakere for Japan under Vinter-OL 1976
Kategori:Skihoppere under Vinter-OL 1976
Kategori:Fødsler i 1945